b'\n_START_ARTICLE_\nHirsikontu\n_START_PARAGRAPH_\nHirsikontu (ven. \xd0\x9b\xd0\xb8\xcc\x81\xd0\xbf\xd0\xbe\xd0\xb2\xd0\xbe, Lipovo) on kyl\xc3\xa4 Ven\xc3\xa4j\xc3\xa4ll\xc3\xa4 Leningradin alueen Sosnovyi Borin kaupunkipiirikunnassa. Se sijaitsee Suomenlahden rannalla Sosnovyi Borin pohjoispuolella._NEWLINE_Hirsikontu mainitaan ensimm\xc3\xa4isen kerran vuosina 1618\xe2\x80\x931623 laaditussa ruotsalaisessa verokirjassa, jolloin sen is\xc3\xa4nn\xc3\xa4t kantoivat viel\xc3\xa4 ven\xc3\xa4l\xc3\xa4isi\xc3\xa4 nimi\xc3\xa4. My\xc3\xb6hemmin kyl\xc3\xa4n asukkaat olivat Kaprion luterilaiseen seurakuntaan kuuluneita inkerinsuomalaisia. 1800-luvun lopussa taloja oli 16 ja asukkaita 125. Kyl\xc3\xa4l\xc3\xa4iset harjoittivat kalastusta ja merenkulkua, toimivat kyytimiehin\xc3\xa4 ja k\xc3\xa4viv\xc3\xa4t mets\xc3\xa4t\xc3\xb6iss\xc3\xa4. Vuonna 1929 perustettiin kalastusta ja maanviljely\xc3\xa4 harjoittanut kolhoosi. Vuonna 1942 inkeril\xc3\xa4iset karkotettiin Siperiaan._NEWLINE_Nyky\xc3\xa4\xc3\xa4n Hirsikontu on Sosnovyi Borin esikaupunki, jossa on huvila-asutusta ja kaupungin paras hiekkaranta.'